GiliGold/VAD_KnessetCorpus huggingface dataset:
לינור דויטש:
 המשך ביטול המליאה באחד משלושת הימים היחידים שבהם היא עובדת הוא ויתור על כלי פרלמנטרי משמעותי שמתווסף לשורה נוספת של כלים פרלמנטריים שסורסו או בוטלו, כמו ביטול הצעות חוק פרטיות, כמו העובדה שצומצמה משמעותית העלאת דיונים לסדר יום,  הצעות דחופות לסדר, שאילתות דחופות
לינור דויטש:
 רק כדי לוודא את עצמנו ולראות שאנחנו לא טועים, סקרנו שלושה חודשים אחורה את כמות הדיונים והכלים האלה בשימוש לעומת תקופה קודמת ומדובר בשימוש של בין 20 ל-30 אחוזים מהכמות הרגילה, במקרה הטוב ובשבוע טוב, מה שאומר סירוס משמעותי של עבודת הכנסת, ואני בכלל לא מדברת על כנסים פרלמנטריים, על שדולות, על כל הדברים שלא מתפקדים
לינור דויטש:
 בנוסף לזה, הנושאים שבהם הכנסת מוכוונת לעבוד בהם הם אך ורק נושאים שקשורים למלחמה
לינור דויטש:
 אני יכולה להבין את זה שבוע ראשון, שבוע שני, שבוע שלישי, חודש, אבל אנחנו כבר שלושה חודשים בתוך האירוע
לינור דויטש:
 עד מתי? הבוקר שסטוביץ' העלתה את המחירים ואי אפשר לקיים דיון כי זה לא קשור למלחמה
לינור דויטש:
 אם אני רוצה להגיש עם ח"כים הצעות חוק כדי לקדם את הנושא של אשראי חוץ בנקאי לעסקים קטנים ועצמאיים, אני לא יכולה כי זה לא קשור למלחמה
לינור דויטש:
 עד מתי אי אפשר יהיה לעבוד? יש פה חוסר הבנה מהותי בנוגע לשאלת הפרדת הרשויות בין הכנסת לממשלה - הממשלה צריכה לעבוד, הכנסת צריכה לפקח עליה
לינור דויטש:
 הבנתי סולידריות, הירתמות לתקופה קצרה, אבל אנחנו שלושה חודשים בתוך האירוע
לינור דויטש:
 מתי הכנסת חוזרת לתפקוד מלא? אני פה כדי להתנגד, להביע את הבעייתיות החמורה שאנחנו חושבים שיש בהמשך הביטול של המליאה, וגם אני פה בקריאה להחזיר את הכלים הפרלמנטריים
לינור דויטש:
 עם כל הכבוד, אין זהות בין הממשלה לכנסת, הגיע הזמן להחזיר
לינור דויטש:
 כיו"ר ועדת הכנסת, ואני יודעת שאתה גם יו"ר קואליציה, אתה יודע שהכנסת צריכה להיות גוף חזק שמפקח על הממשלה, זה התפקיד שלה, ושכרגע כל הכלים אינם עומדים לרשות הציבור, הכנסת אינה מפקחת כראוי
לינור דויטש:
 עם כל הכבוד, שלושה חודשים לתוך האירוע - די
אופיר כץ:
הכנסת לא מסורסת, הכנסת לא מושבתת, הכנסת עובדת
אופיר כץ:
 נכון שאחרי ה-7 באוקטובר התחלנו במקום מסוים, אבל את רוב הכלים כבר החזרנו
אופיר כץ:
 אגב, הוועדות עובדות רגיל
לינור דויטש:
הוועדות עובדות באופן חלקי
אופיר כץ:
הוועדות עובדות באופן מלא, לו"ז מלא
אופיר כץ:
הוועדות עובדות, הן לא מוגבלות
אופיר כץ:
 הוועדות עובדות ביום ראשון, שני, שלישי, רביעי
אופיר כץ:
 התהליך הזה של החזרה של הכלים הפרלמנטריים חוזר בהדרגה, אם זה שאילתות, הצעות לסדר, הצעות לדיון מהיר
אופיר כץ:
  אני חושב שהגענו למקום שהיינו
לינור דויטש:
לא הגענו עדיין לשם
לינור דויטש:
 אפילו לא לשליש, אפילו לא לעשירית
לינור דויטש:
 לשלוח לך את הנתונים? תשאל את מזכיר הכנסת, יש את הנתונים מהשבוע
אופיר כץ:
אם תיקחי שלושה חודשים, נכון, את צודקת
לינור דויטש:
גם בשבוע האחרון
אופיר כץ:
 את יודעת, עברנו משהו
אופיר כץ:
 אנחנו חוזרים לכמויות בהדרגה
אופיר כץ:
 לגבי המליאה, זה לא שיש חוקים שאנחנו רוצים להעביר ואנחנו לא מספיקים כי אין לנו ימי מליאה
אופיר כץ:
 את ימי השלישי אני מנצל לניחומי אבלים, ויש לא מעט
אופיר כץ:
 זה כן משחרר אותי לעבוד בחוץ
אופיר כץ:
 יש גם מפונים וגם ניחומי אבלים
אופיר כץ:
 אם מחר תהיה ישיבת מליאה אני  לא אוכל לנחם
אופיר כץ:
 אני צריך לנסוע לנחם בטבריה, בבית שאן, ואני עושה את זה גם בימי חמישי
לינור דויטש:
יש גם את ימי ראשון
אופיר כץ:
   לחברי הכנסת יש הרבה מה לעשות בחוץ בימים האלה, זה לא שהם יושבים בבית ומשחקים כי בא להם
אופיר כץ:
 ח"כים פה רוצים לעבוד
אופיר כץ:
 אני אוהב את הכנסת, אוהב את עבודת הכנסת, רוצה לעבוד, אבל ביטול מליאת הכנסת ביום שלישי משחרר אותי לדברים שהם לא פחות חשובים
אופיר כץ:
 ביטול המליאה ביום שלישי לא מגביל אותנו, כל הצרכים שלנו בנוגע לחקיקה ולהצעות לסדר נכנסים בשני ורביעי
לינור דויטש:
ברביעי אין הצעות חוק פרטיות
לינור דויטש:
 ברביעי האחרון הייתי בכנסת והכנסת הייתה ריקה
לינור דויטש:
 אני פה כמעט כל יום, אני רואה שבשלישי וברביעי אין אנשים, אין ח"כים
לינור דויטש:
 אני מבינה שצריך ניחומי אבלים, אבל יש את ראשון וחמישי
לינור דויטש:
 לא יכול להיות שהכנסת תתנהל יום אחד בשבוע
אופיר כץ:
לא יום אחד בשבוע
לינור דויטש:
זה מה שקורה בפועל
אופיר כץ:
זה ממש לא נכון
לינור דויטש:
עובדתית זה נכון, ואני יכולה להביא לך נוכחות ח"כים בימים האלה
לינור דויטש:
 הוועדות מתקיימות בצורה חלקית לחלוטין
לינור דויטש:
 כמות הדיונים שרצינו להציע ולא נותנים לנו בגלל שזה לא קשור למלחמה היא אדירה
לינור דויטש:
 הוועדות מתקיימות אך ורק על הדברים הדחופים
לינור דויטש:
 אני לא פה מהיום, אני מ-2009 בכנסת
לינור דויטש:
 יש לי מ-15 שנות ותק פרספקטיבה מאוד ארוכת ימים על איך הכנסת מתנהלת, על כמה דיונים יש בדרך כלל
אופיר כץ:
אנחנו לא במצב של שגרה, את מתעלמת מזה
לינור דויטש:
אני לא מתעלמת
אופיר כץ:
כן, כי את משווה את זה לשנים של שגרה
לינור דויטש:
אני לא משווה, לכן הגעתי רק היום
לינור דויטש:
 שלושה חודשים בתוך האירוע לא אמרתי שום דבר
לינור דויטש:
 אני חושבת שבסופו של דבר יש גם את החיים עצמם
לינור דויטש:
 לא יכול להיות שאין לנו כלים לעבוד
אופיר כץ:
אני מסכים איתך לגבי הצעות חוק פרטיות שנצטרך בקרוב להכניס
אופיר כץ:
 אין החלטה שקיבלנו בשלושת החודשים האלה שלא הייתה בהסכמה עם האופוזיציה
אופיר כץ:
 בשבועיים האחרונים אנחנו דנים על איך להחזיר הצעות חוק, כי אנחנו לא רוצים להתחיל עם מריבות וצעקות במליאה בזמן שהחיילים שלנו נלחמים
אופיר כץ:
 אנחנו רוצים למצוא מנגנון כדי לתת לח"כים את הכלים
לינור דויטש:
אני רואה את המריבות והצעקות גם שהחיילים נלחמים
לינור דויטש:
 אני חושבת שלבטל כלי פרלמנטרי כל כך משמעותי כמו הצעות חוק פרטיות כשאנחנו שנינו יודעים שהכנסת גם ככה חלשה מול הממשלה וזה אחד הכלים המרכזיים שיש לח"כים לעבוד איתם - זה מאוד בעייתי
לינור דויטש:
 חבל שמירב יצאה, ואני מבינה שכל הדבר הזה נעשה באישור האופוזיציה, אבל אני קוראת לכל האופוזיציה להפסיק עם ההסכמות האלו
אופיר כץ:
מה זה "להפסיק"? אני חושב שהם מגלים אחריות למצב שבו אנחנו נמצאים
אופיר כץ:
 את רוצה שיהיו פה עוד פעם צעקות בין ימין ושמאל בזמן שהחיילים שלנו נלחמים? אל תתעלמי
לינור דויטש:
אני ממש לא מתעלמת, לכן אני באה לפה רק שלושה חודשים אחרי האירוע, לא אחרי יום, יומיים, חודש או חודשיים
לינור דויטש:
 כלובי ציבורי אנחנו לא מצליחים לנהל דברים שהם החיים עצמם
לינור דויטש:
 אני חושבת שהגיע הזמן להחזיר את הכנסת לפעילות מלאה
דן מרזוק:
לינור, אני חושב שהאינטרס פה הוא אינטרס משותף
דן מרזוק:
 אין פערים בין הרצון שלך לבין הרצון של יושב ראש הכנסת והנהלת הכנסת שהכנסת תהיה כמה שיותר רלוונטית ואפקטיבית בתקופה הזאת
דן מרזוק:
 יש איזה שהוא הבדל בין האופן שבו את רואה את הדברים לבין האופן שבו אנחנו רואים את הדברים מבפנים
דן מרזוק:
 לפני שנכנסים לדיון על הכלים הפרלמנטריים קודם כל צריך להבין מה זה בכלל יום שלישי בדיוני הכנסת, ואת פה מספיק ותיקה כדי לדעת שביום שלישי אין חקיקה פרטית וכמעט ואין חקיקה ממשלתית
דן מרזוק:
 היום הזה נועד בעיקרו לציון ימים מיוחדים
דן מרזוק:
 סבר יושב ראש הכנסת, ואני חייב להגיד שבצדק רב גם בעיני, שזה לא העת לציין ימים מיוחדים בזמנים האלה, לכן העדפנו את ימי שלישי להקדיש לפעילות פרלמנטרית שנעשית בוועדות ולפעילות של חברי הכנסת מחוץ לכנסת - הזכיר יושב ראש הוועדה רק חלק מהפעילות הזאת
דן מרזוק:
 לגבי חקיקה פרטית שהזכרת - -
לינור דויטש:
שזה העיקר בעיני
דן מרזוק:
זה יכול לפעול לשני הצדדים, כי מצד אחד את באה ואומרת: "אנחנו רוצים יותר דיוני פיקוח", אבל מצד שני את אומרת: "בואו נפתח את החקיקה הפרטית", כשהמשמעות היא מעל 20 הצעות חוק פרטיות שיעלו למליאה, יסתמו את הוועדות, מה שיגרום לוועדות להפוך להיות ועדות שעוסקות לרוב בחקיקה - את זה אנחנו רואים בימי שגרה
דן מרזוק:
 נכון לעכשיו צריך להקדיש את הזמן יותר לעבודת פיקוח
דן מרזוק:
 אני מסכים איתך שצריך למצוא את נקודת האיזון, ואני יודע שהנושא הזה נמצא בהידברות בין הקואליציה לאופוזיציה
דן מרזוק:
 אין לי ספק שנקודת האיזון הזאת תימצא
דן מרזוק:
      יתר הדברים שהזכרת, כמו שדולות, נפתרו
דן מרזוק:
 אנחנו רואים פעילות של שדולות החל מהשבוע הזה, אנחנו רואים נושאים שפחות קשורים למלחמה
דן מרזוק:
 אם בימים הראשונים הקדשנו את העבודה הפרלמנטרית לעניינים שקשורים למלחמה, היום אנחנו לאט לאט רואים נושאים נוספים שלא בהכרח קשורים למלחמה
דן מרזוק:
 אם תרצי אני אראה לך שסטטיסטית הפעילות בוועדות היא פעילות ענפה, כאשר בכל מה שקשור לפיקוח היא דווקא עולה על מה שנעשה בימי שגרה, וזה מגובה במספרים של ישיבות הוועדות וכו'
דן מרזוק:
 בהחלט יש מקום לפתוח עוד, וגם יושב ראש הכנסת פועל לפתוח את הפעילות מעבר למה שהיא היום, אבל צריך גם לזכור שיש פעילויות נוספות שאם אנחנו לא נאפשר אותן אנחנו בסוף פוגעים במטרה, לא פועלים לקידום המטרה
שגית אפיק:
אני אתחיל בעניין החקיקה שאמרת שזה הדבר הכי חשוב בעינייך
שגית אפיק:
 גם בעיני זה הדבר הכי חשוב
שגית אפיק:
 לכנסת יש שני תפקידים, והתפקיד הראשי הוא חקיקה
שגית אפיק:
 חקיקה פרטית היא דבר חשוב ומבורך
שגית אפיק:
 אני מודה שכיועצת משפטית של הכנסת סברתי ועודני סבורה שנכון יהיה לפתוח כמה שיותר מהר את החקיקה הפרטית ולקדם את דיוני החקיקה בימי רביעי
שגית אפיק:
 בניגוד לעמדה שהוצגה כאן על ידי מזכיר הכנסת, אני לא רואה בחקיקה הפרטית פקק שיתקע את דיוני הוועדות - להיפך, אני רואה בה חשיבות גדולה
שגית אפיק:
 יחד עם זאת, אחד הדברים היפים שיש בכנסת ואין אולי ברשויות אחרות זה עיקרון ההסכמה
שגית אפיק:
 כשאופוזיציה וקואליציה מגיעות להסכמה בנושא, גם אם הוא פרוצדוראלי, גם אם הוא בליבת עבודתה של הכנסת, הכנסת יכולה להתנהל בהתאם לאותה הסכמה
שגית אפיק:
 אני חושבת שיושב ראש הוועדה הסביר את מקור ההסכמות, כשבאמת הרצון הוא לאפשר לכנסת להתמקד בענייני המלחמה
שגית אפיק:
 ככל שאנחנו מעמיקים לתוך ימי המלחמה ברור שצריך להוסיף דברים נוספים כי הכנסת לא יכולה להתמקד רק בנושא המלחמה
שגית אפיק:
 אני חושבת שבשבועיים האחרונים הכנסת, בנוסף לדיונים שעוסקים בענייני מלחמה, הוסיפה גם דיונים שוטפים, בוודאי עניינים דחופים שהיא דנה בהם, אם בחקיקה ואם בתחום הפיקוח
שגית אפיק:
 אני סבורה שהוועדות מקיימות הרבה דיונים
שגית אפיק:
 יש לנו הרבה ועדות בכנסת הזאת ונושאים מטופלים לא אחת אפילו במספר ועדות כשהנושאים שמדובר בהם הם נושאים חשובים
שגית אפיק:
 אני אביא את הדברים האלה גם בפני יושב ראש הכנסת, כי גם אני רואה חשיבות בהתקדמות
שגית אפיק:
 ככל שאנחנו מעמיקים לתוך המשך הלחימה כך אני חושבת שגם הכנסת צריכה לעשות את העדכון הזה בהסכמות
שגית אפיק:
 אני מאוד מכבדת את ההסכמות שיש
שגית אפיק:
 אנחנו תמיד אומרים שהייעוץ המשפטי נסוג כשיש הסכמות, אבל בתחום החשוב ביותר לכנסת כדאי לקדם הסכמות מעט אחרות בעיתוי הזה
אופיר כץ:
אי אפשר עם צד אחד
שגית אפיק:
זה הצד שנמצא כאן, שוחחתי איתו
אופיר כץ:
את מבינה למה אי אפשר
אופיר כץ:
 הישיבה סגורה
אופיר כץ:
שלום לכולם, אנחנו פותחים את ישיבת ועדת הכנסת
אופיר כץ:
 המלצת הוועדה הציבורית לקביעת שכר ותשלומים אחרים לחברי הכנסת בנושא "עדכון שכר חברי הכנסת בשנת 2024"
אופיר כץ:
 האמת כמו שהתבטאתי עוד לפני שקיבלנו את המכתב של הוועדה, שאת המובן מאליו אין צורך להסביר, שאנחנו כחברי כנסת והמצב צריכים כמובן להוות ולשמש דוגמה וזה לא סביר בעליל שאנחנו נראה איזושהי העלאה
אופיר כץ:
 אני שמח שזאת הייתה ההמלצה של הוועדה הציבורית, ואני שמח על המכתב של היושב-ראש
אופיר כץ:
 אני חושב שיש כאן הסכמה מלאה להצעת הוועדה
אופיר כץ:
 אני חושב שאמרתי גם בפעם שעברה שכשיש המלצה אני מבקש שחברי הוועדה יבואו ויציגו, כי בפעם שעברה היו המון שאלות
אופיר כץ:
 המקרה הזה הוא די ברור, אבל בפעם שעברה היו המון שאלות ואני מבקש שבדיונים הבאים כשאנחנו דנים בהמלצות שלהם הם יגיעו
ארבל אסטרחן:
אוקיי
ארבל אסטרחן:
 כפי שאמר יושב-ראש הוועדה, מונחת בפניכם המלצה שעניינה הקפאת עדכון השכר בשנת 2024
ארבל אסטרחן:
 כידוע שכר חברי הכנסת עולה כטייס אוטומטי מדי ינואר, לפי שיעור השינוי בשכר הממוצע במשק
ארבל אסטרחן:
 מעת לעת יש הקפאות או הפחתות של השכר כאשר מתעורר צורך בדבר הזה
ארבל אסטרחן:
 צריך לומר שכמו שאת שכר חברי הכנסת קובעת ועדת הכנסת עם אותו עדכון אוטומטי, את שכר יתר נושאי המשרה, כלומר: נשיא המדינה, ראש הממשלה, השרים, סגני השרים ונושאי המשרה השיפוטית קובעת ועדת הכספים
ארבל אסטרחן:
      בוועדת הכספים אין את המנגנון הזה של הוועדה הציבורית כי הם לא קובעים לעצמם
ארבל אסטרחן:
 בוועדת הכנסת יש את המנגנון של הוועדה הציבורית שמגישה המלצה
ארבל אסטרחן:
 גם בשנה שעברה הייתה המלצה בעניין השכר, לא של הקפאה אלא של הפחתה מסוימת
ארבל אסטרחן:
 אגב, בשנות הקורונה הייתה הקפאה בחקיקה לא בהחלטה של השכר הממוצע
ארבל אסטרחן:
 ההמלצה שמונחת כעת בפניכם הגיעה בהמשך למכתב של יושב-ראש הכנסת – כפי שאמר יושב-ראש הוועדה – שאמר שבשל מצב המלחמה וההשלכות הכלכליות של המצב יש מקום להקפיא את השכר
ארבל אסטרחן:
      אני אקרא את הנוסח שאומר כך:       זה הסעיף שאומר שהשכר יעלה בהצמדה לשכר הממוצע מדי ינואר
ארבל אסטרחן:
          זה רק חברי הכנסת, זה פשוט מפורט שם
ארבל אסטרחן:
 יושב-ראש הכנסת, ראש האופוזיציה, חברי הכנסת וכולי
ארבל אסטרחן:
 ואז סעיף 2 מדבר על מה יקרה בינואר 2025
ארבל אסטרחן:
      כלומר, העלייה של שנת 2023 לא תחושב, לא תובא בחשבון גם בעתיד
ארבל אסטרחן:
 לשכר היסוד לצורך ההשוואה יהיה השכר בינואר 2024 אילו כן היה מתעדכן השכר
ארבל אסטרחן:
 הוצע להוסיף סעיף תחילה של התחילה ב-1 בינואר 2024, אבל זה מיותר מאחר והדיון הוא בדצמבר
ארבל אסטרחן:
 אולי הוסיפו את זה כי חשבו שהדיון יהיה מאוחר יותר
אופיר כץ:
 גפני, בבקשה
משה גפני:
אני מודה לך, אדוני היושב-ראש, שהבאת את זה לדיון
משה גפני:
 אני חושב שזה מחויב מציאות, זה דבר שהוא לא מתקבל על הדעת שהשכר של חברי הכנסת יעלה בתחילת 2024, כשהמצב הוא כזה כפי שאנחנו רואים פה
משה גפני:
 מה שראינו פה בתחילת הישיבה עם הנציגים של החטופים וכל מה שנלווה לעניין הזה
משה גפני:
 ובכלל כל הנושא הזה הוא דבר שאי-אפשר לקבל אותו
משה גפני:
 לא מתקבל על הדעת שהשכר של חברי הכנסת, של השרים ושל השופטים יעלה
משה גפני:
 לכן, אני חושב שמה שעשית נכון בכך שכינסת את הוועדה
משה גפני:
      על פי מה שדיברנו הייתי צריך גם לכנס את ועדת הכספים, עשינו את זה גם בעבר, שבאותו יום אישרנו את אותו אישור שנעשה לגבי חברי הכנסת
משה גפני:
 אז שזה יעשה גם לגבי נשיא המדינה, ראש הממשלה, השרים, נושאי משרה שיפוטית וכל נושאי משרה, גם להקפיא אותם
משה גפני:
 בעזרת השם, אני אעשה את זה
משה גפני:
 אני אמרתי, אנחנו היינו ועדיין נמצאים באירוע של תקציב המדינה, ומייד אחרי זה אני אכנס את הוועדה
משה גפני:
 אני מעריך ומקווה שגם אנחנו נקבל את אותה החלטה לגבי נושאי המשרה, זה גם היה בעבר כפי שאמרתי
משה גפני:
דיברנו בינינו, יושב-ראש הוועדה וגם אני, שנעשה את זה יחד, גם הפעם נעשה את זה יחד
משה גפני:
 מדובר על הקפאה של ה-1 בינואר 2024 ואנחנו נעשה את זה בוועדת הכספים
אופיר כץ:
 בבקשה, חבר הכנסת רוטמן
שמחה רוטמן:
יש לי כמה שאלות
שמחה רוטמן:
 אחד, אני זוכר שבעבר – בוודאי בקורונה – עשו את זה גם במנגנון של הקפאה ועדכון על השכר הממוצע בכלל
שמחה רוטמן:
 כלומר, תיקנו את הסעיף של כל המשק
ארבל אסטרחן:
 פיקציה של כל המשק
שמחה רוטמן:
	השאלה היא האם אין צורך לעשות את זה גם במקרה הזה?
ארבל אסטרחן:
זאת לא הסמכות של הוועדה הזאת
שמחה רוטמן:
שנייה, בסדר, בסדר
שמחה רוטמן:
 גם מה שאמר הרב גפני זאת לא הסמכות של הוועדה
שמחה רוטמן:
אבל האמירה היא שיש פה מהלך כולל שצריך לעשות
משה גפני:
לא, אבל אני כן הכתובת
משה גפני:
 אנחנו נעשה את זה בוועדת הכספים
שמחה רוטמן:
יש כאן שני ראשי ועדה חשובים, ואחד מהם הוא גם יושב-ראש הקואליציה
שמחה רוטמן:
 ואני מניח שהמהלך הזה מתואם גם עם האופוזיציה
שמחה רוטמן:
 אני אומר, כדי לנסות להבין מה ההבדלים בסכומים, מה ההשלכות המשקיות של לעשות את זה רק כמו שאנחנו עושים עכשיו
שמחה רוטמן:
 דהיינו, ועדת הכנסת תעשה את מה שהיא עושה, ועדת הכספים תעשה את מה שהיא עושה, על כמה אנשים זה משליך? אני מניח שזה משליך קצת גם על מקבלי פנסיות תקציביות דומים ולעומת המהלך הכולל שנעשה בימי הקורונה
שמחה רוטמן:
 ואם כן, למה אנחנו לא חושבים על לעשות – וזאת פנייה לחבריי – את המהלך בדומה למה שנעשה בקורונה, שמייצר איזושהי הקפאה משקית בדיוק מהסיבה הזאת? כי אני חושב שזה חשוב
שמחה רוטמן:
      אני חושב שהרציונל – אולי תכף נשמע את הנתונים – הוא שבתקופת הקורונה הרבה מאוד אנשים שיצאו לחל"ת לא נספרו, בדרך כלל הם היו ממקבלי המשכורות הנמוכות, ולכן העלייה שהייתה בשכר הממוצע הייתה פיקטיבית
שמחה רוטמן:
 ולכן, לא רק שאנחנו באים ואומרים שאנחנו נושאים בעול עם הציבור, שזה דבר חשוב, אלה גם באמת השכר הממוצע לא באמת עלה עד כדי כך
שמחה רוטמן:
 כי בגלל שהרבה מאוד מקבלי משכורות נמוכים נמצאים עכשיו במילואים, והם לא נספרים עם מקבלי המשכורת, או שהם נמצאים בחל"תים וגם אז הם לא נספרים ממקבלי המשכורת
שמחה רוטמן:
 והתוצאה היא שהשכר הממוצע כביכול עולה, אנחנו מקפיצים את כל המשק, והתוצאה היא שאנחנו מייצרים פער מאוד מאוד גדול בין ציבור העצמאים וציבור המובטלים
שמחה רוטמן:
 לכן, צריך לחשוב אולי כן כדאי לעשות גם פה חקיקה, כמו שעשינו בימי הקורונה, לייצר הקפאה כוללת
שמחה רוטמן:
 זה יעשה חיסכון תקציבי מאוד גדול – צריך לחשוב על זה ולא להסתפק רק במה שאצלנו, כמו שנעשה בימי הקורונה
שמחה רוטמן:
 אני מעלה את זה כשאלה, וגם כדי לדעת את הנתונים
שמחה רוטמן:
 אולי כדאי לחשוב על זה
ארבל אסטרחן:
חשוב לדעת שאז הייתה חקיקה ממשלתית שהקפיאה הרבה דברים מעבר לשכר
ארבל אסטרחן:
 קצבאות וכל מיני תשלומים
ארבל אסטרחן:
 ועוד הרבה תשלומים שהיו צמודים לשכר הממוצע
משה גפני:
הייתה חקיקה
ארבל אסטרחן:
הייתה חקיקה ממשלתית שנדונה בוועדת המליאה
שמחה רוטמן:
בסדר
שמחה רוטמן:
 אבל אולי כדאי שניזום גם את זה
שמחה רוטמן:
 ויש השלכות תקציביות? הערכות תקציביות?
משה גפני:
במקרה הזה כשאתה בא ואומר שאתה עושה חוק, ושאתה מקפיא את השכר של כל המשק, המשק נמצא במצב קשה
משה גפני:
 זה לא העיתוי של מה שהיה אז, אז היה משהו אחר
שמחה רוטמן:
אני מבין, צריך לחשוב מה הרציונלי
שמחה רוטמן:
 בהרבה מאוד דברים אנחנו לוקחים דוגמאות מהקורונה
שמחה רוטמן:
 צריך לחשוב האם זה לא דומה, בהקשר הזה בייחוד למרכיב השכר הממוצע
שמחה רוטמן:
 יש הערכה מבחינה תקציבית? אני אחיה גם בלי זה
אופיר כץ:
הינה, אליאסף פה
ארבל אסטרחן:
אין את הנתון
נדב כספי:
אנחנו לא אגף תקציבים
אליאסף אלעזר:
אני לא יודע לתת לך הערכה תקציבית של ההשלכות של כל המדינה, אם זה מה שאתה שואל
משה גפני:
לא, לא של המדינה
אופיר כץ:
רק על הכנסת
שמחה רוטמן:
של ההחלטה על הכנסת
אליאסף אלעזר:
לגבי ההחלטה על הכנסת אנחנו מדברים כרגע על סדר גודל של 8%, מה שהיה עד עכשיו, אני לא יודע מה יהיה השינוי עד לסוף השנה
אופיר כץ:
בסוף החודש
אליאסף אלעזר:
כן, בדיוק
נדב כספי:
כל אחוז זה 750,000 שקל
אליאסף אלעזר:
אני מניח שמדובר כרגע על סדר גודל של 8-6 מיליון שקלים
אופיר כץ:
 מאיפה אתה?
הידי נגב:
מהתנועה לאיכות השלטון
אופיר כץ:
קראתי את המכתב שלכם, ששלחת
אופיר כץ:
 הוא מופנה יותר לוועדה הציבורית
הידי נגב:
אני חשבתי שהוועדה הציבורית תהיה פה
אופיר כץ:
לא, הוא מופנה יותר לוועדה הציבורית
הידי נגב:
יש עדיין כמה דברים חשובים שצריך להגיד
הידי נגב:
 קודם כול, לברך - - -
אופיר כץ:
 אני לא מאפשר לך לומר כמה דברים
אופיר כץ:
 קראתי את המכתב והוא מופנה לוועדה הציבורית
הידי נגב:
לא, אני מבקש להגיד כמה דברים בכל זאת
אופיר כץ:
לא, אני לא מאפשר לך להגיד כמה דברים
הידי נגב:
אני חושב שוועדת הכנסת - - -
אופיר כץ:
אני לא מאפשר לך להגיד כמה דברים, סליחה
אופיר כץ:
 עד עכשיו, אני חושב, שהייתם שותפים פה בכל החוקים
אופיר כץ:
 תמיד נתתי לכם לדבר וגם באריכות
אופיר כץ:
 במקרה הזה אני חושב שהמכתב מיועד לוועדה הציבורית, והוא לא מכוון לחברי הוועדה
הידי נגב:
קודם כול, אנחנו מעוניינים גם לברך את חברי הכנסת הנכבדים - -
הידי נגב:
- - וגם להגיד שהשכר, צריך להפריך
אופיר כץ:
 סליחה, אתה לא בזכות דיבור
משה גפני:
אני אגיד שמי שמברר זה רק אד"מורים
אופיר כץ:
אני לא זוכר שגוף אחר שלא נתנו לו לדבר בוועדה אחרת התקוממתם
הידי נגב:
סליחה אנחנו כן התקוממנו
שמחה רוטמן:
הלו, הלו
הידי נגב:
לא, אנחנו כן התקוממנו, אדוני
הידי נגב:
 אדוני היושב-ראש, זאת אמירה לא נכונה, אנחנו התקוממנו ויצא פוסט על זה
אופיר כץ:
אתה בעד? מי נגד?
הידי נגב:
זאת אמירה לא נכונה, ואני חושב שאתה צריך לחזור בך
- דדון:
אושר פה אחד
הידי נגב:
אנחנו התקוממנו ויצא פוסט, זה לא נכון
אופיר כץ:
הישיבה נעולה, תודה
אופיר כץ:
  סליחה, סליחה, הישיבה לא נעולה
אופיר כץ:
 יש לנו עוד סעיף על סדר-היום
הידי נגב:
אדוני, אני חושב שאתה צריך לחזור בך מהאמירה הזאת כי היא שקרית
שמחה רוטמן:
אני לא מבין מה קורה פה, אדוני
אופיר כץ:
למה אתה מפריע? אתה לא בזכות דיבור
אופיר כץ:
 אם הוצאתם תשלח לי, אני רוצה לראות
הידי נגב:
אני אשלח לך
אופיר כץ:
שלח לי, תודה
אופיר כץ:
 סעיף 2
אופיר כץ:
 מזכיר הכנסת, ישיבות הכנסת בשבוע שבו חל חג החנוכה, בהתאם לבקשה של היושב-ראש
דן מרזוק:
 כזכור ועדת הכנסת קיבלה החלטה בעקבות בקשת יושב-ראש הכנסת בשבוע שעבר להתאים את שעות הישיבות בשבוע הנוכחי שבו חל חג החנוכה
דן מרזוק:
 לפי החלטת ועדת הכנסת ישיבת הכנסת ביום שני, תסתיים עד השעה 16:00
דן מרזוק:
 וביום שלישי ורביעי הישיבות יסתיימו עד השעה 15:00
דן מרזוק:
 נוכח לוחות הזמנים הצפויים והצורך בהארכת הדיונים במליאה, לצורך אישור תקציב המדינה והצעות החוק הנלוות, מבקש יושב-ראש הכנסת להאריך את שעות הדיונים, גם ביום שלישי וגם ביום רביעי כך שהן יסתיימו עד השעה 16:00
אופיר כץ:
 מישהו רוצה להתייחס
אופיר כץ:
 לא, אוקיי
אופיר כץ:
 האופוזיציה לא פה, אבל דיברתי עם מירב, המליאה תתכנס לתקציב בימי שלישי ורביעי, גם לדיונים וגם להצבעות
אופיר כץ:
 כמובן, כפי שאמרנו בדיון הקודם אם נהיה באמצע ההצבעות אנחנו לא נפסיק את זה אם זה יהיה ב-16:00
אופיר כץ:
 אנחנו מקווים לסיים עם זה כמה שיותר מוקדם
ארבל אסטרחן:
אולי צריך לכתוב את זה
אופיר כץ:
אמרתי את זה גם בפעם שעברה וגם עכשיו אני אומר
אופיר כץ:
 אני חושב שכתבתם את זה בהחלטה
ארבל אסטרחן:
אני חושבת שזה לא כתוב
ארבל אסטרחן:
 זה גם על דעת היושב-ראש?
אופיר כץ:
 גם על דעת היושב-ראש וגם על דעת האופוזיציה
אופיר כץ:
 אנחנו לא מפסיקים אם אנחנו באמצע ההצבעות
ארבל אסטרחן:
אז צריך לכתוב את זה
ארבל אסטרחן:
 זה צריך להיות כתוב במכתב
קריאה:
מה זאת אומרת? ואז זה יהיה על חשבון הדלקת נרות?
אופיר כץ:
אני אומר את זה עכשיו
ארבל אסטרחן:
לא, אין בעיה, נכון
ארבל אסטרחן:
 במכתב שנוציא - - -
דן מרזוק:
בהחלטת הוועדה
משה גפני:
זה יהיה גם בהדלקת נרות?
אופיר כץ:
 אנחנו כנראה נסיים את זה לפני השעה 16:00
אופיר כץ:
 אבל אני אומר שאם הגענו בדיוק ל-16:00 ודקה ואנחנו באמצע ההצבעה אז אנחנו לא נעצור באמצע
משה גפני:
בסדר
ארבל אסטרחן:
בסדר, נכתוב את זה
ארבל אסטרחן:
 נציין את זה
משה גפני:
מה זה? אני לא הבנתי
- דדון:
סליחה, אנחנו באמצע ישיבה
אופיר כץ:
תשלח לי את זה, תשלח לי את זה
הידי נגב:
אין לי את הטלפון שלך, אני לא חבר שלך
אופיר כץ:
אתה גם לא תהיה
אופיר כץ:
 אם כך, מי בעד? מי נגד? מי נמנע? אם כך הבקשה של היושב-ראש אושרה
משה גפני:
אבל לא לתת יותר מ-16:00 ומשהו
אופיר כץ:
לא, יהיה כתוב 16:00
אופיר כץ:
 אם אנחנו באמצע ההצבעות אנחנו לא נפסיק באמצע, אי-אפשר להפסיק באמצע
משה גפני:
לא יותר מזה
אופיר כץ:
לא, זה לא יגיע ליותר, כי אנחנו מתחילים שעתיים לפני
הידי נגב:
 אדוני היושב-ראש, אני מחכה להתנצלות
שמחה רוטמן:
הלו, אדוני, מה קורה פה?
אופיר כץ:
תצא בבקשה, החוצה
הידי נגב:
יוצא
שמחה רוטמן:
איזו חוצפה שאין כדוגמתה
הידי נגב:
דברים לא נכונים
אופיר כץ:
החוצה
שמחה רוטמן:
יכול להיות, אבל אתה לא צועק באמצע ישיבה
משה גפני:
אצלכם אומרים רק דברים נכונים
משה גפני:
 יש לך עוד סעיפים?
אופיר כץ:
לא, זהו
אופיר כץ:
 אם כך הישיבה נעולה
אופיר כץ:
בוקר טוב לכולם
אופיר כץ:
 זה בוקר שאני מקווה שנשים סוף לחופש לתמוך בטרור כנגד מדינת ישראל, כנגד אזרחיה, כנגד חייליה, והכול בשם כאילו חופש הביטוי
אופיר כץ:
      לפני שנתחיל בדיון, נמצאים איתנו פה משפחות החטופים
אופיר כץ:
 כהרגלינו כשם נמצאים אנחנו נותנים להם כמובן לדבר ולפתוח
אופיר כץ:
 ראשונת הדוברים, מירב סבירסקי, בבקשה גברתי
מירב סבירסקי:
קיוויתי שתגיד שזה בוקר אחרון שבו החטופים נמצאים עדיין בעזה
מירב סבירסקי:
 אני מירב סבירסקי, שוב פה, הבת של אורית ורפי שנרצחו בבארי בשביעי באוקטובר, אחות של איתי סבירסקי שנחטף מהבית של אימא שלי בשבעה באוקטובר ונרצח על ידי החמאס לפני שבועיים ויומיים
מירב סבירסקי:
 כמו שאתם רואים, מה שכתוב לי פה
מירב סבירסקי:
 איתי נורה על ידי החמאס, על ידי החוטף, שובה, שומר
מירב סבירסקי:
 אבל הוא נורה על ידי החמאס רגעים ספורים אחרי שהייתה הפצצה קרובה לשם
מירב סבירסקי:
 אי אפשר לטעות במרווח של הזמנים, אי אפשר לטעות בקרבה של המקום מבחינת הנתונים
מירב סבירסקי:
 וזה משהו שהצבא אמר לי, לא המצאתי אותו
מירב סבירסקי:
      שבוע אחרי שבוע אני באה ואומרת פה, הלחץ הצבאי מסכן אותם, הלחץ הצבאי עלול להרוג אותם, והרי קרה בדיוק מה שאמרתי שוב ושוב
מירב סבירסקי:
 גם אצלך במשרד אמרתי את זה, עופר, אתה זוכר
מירב סבירסקי:
 התחושה היא בלתי אפשרית
מירב סבירסקי:
 התחושה היא שוויתרו עליי לגמרי, ויתרו על איתי, ואם ויתרו על איתי ויתרו עליי
מירב סבירסקי:
 כי אני כל הזמן אמרתי שכל מה שאני מחפשת זה לא ניצחון, כי אין שום ניצחון
מירב סבירסקי:
 זו אולי איזושהי תקווה שאני אוכל לחיות פה, אבל ויתרו עליי גם
מירב סבירסקי:
 כי היה אפשר להוציא אותו אם היו מגיעים כבר לעסקה
מירב סבירסקי:
  ואני פה כדי שלא תצטרכו יותר להסתכל לאף משפחה בעיניים במצבי
מירב סבירסקי:
 אני פה כדי שתבינו שברגע שיש עסקה צריך לקבל אותה ולשלם את המחיר, גם אם הוא כואב, כדי שאף משפחה לא תהיה במצב שבו אני נמצאת
מירב סבירסקי:
      ובעוד מתקיים משא  ומתן אתמול בפריס, שאנחנו כולנו מלאי תקווה שאולי יצליח להחזיר את החטופים בחיים, תוך כדי שהוא מתקיים מתרחש הכנס שהיה אתמול, שזה פשוט לתקוע אצבע בעיניים של המשפחות ולהראות לנו מה חשוב לכם
מירב סבירסקי:
 ואני לא מבינה איך יכול להיות ש-12 שרים מהממשלה היו בכנס כזה במקום להתעסק בדבר הכי חשוב כרגע, שזה חיים של האזרחים שחטופים שם
מירב סבירסקי:
 אני לא מבינה את זה
מירב סבירסקי:
 אני חשבתי שיש לי משהו חשוב להגיד היום, אבל אז שמעתי במה מתעסקים היום בתקשורת, שזה רק בכנס הזה שהיה אתמול
מירב סבירסקי:
 והסיבה שאני פה, כי בכנסת נמצאים נבחרי הציבור, נבחרי הציבור שאחראים לציבור, אחראים לאזרחים של המדינה, לחיים שלהם ולמוות שלהם
מירב סבירסקי:
 והאזרחים האלה, חלקם נמצאים כרגע בעזה עדיין, והם באחריותכם
מירב סבירסקי:
 ואני חושבת שהדבר היחידי שצריך להתעסק בו כרגע, מבוקר על ליל, לשאול את עצמכם שוב ושוב איך אתם מוציאים אותם משם בחיים
מירב סבירסקי:
 לי זה כבר לא יעזור, אני ממש מקווה שלא תצטרכו להסתכל לאף משפחה בעיניים כמו שאתם מסכלים לי כרגע
מירב סבירסקי:
 והסיבה שאני פה, דרך אגב, זה כי אף אחד לא בא אליי, אני הייתי צריכה לבוא הנה
מירב סבירסקי:
 תודה
אופיר כץ:
 שמעון אור, פורום תקווה
אופיר כץ:
 בבקשה, אדוני
שמעון פרס:
תודה רבה
שמעון פרס:
 אני דוד של אבינתן ונועה שנחטפו במסיבה, אח תאום של ירון אור, שהוא האבא
שמעון פרס:
 אני חייב קודם כל להגיד שגם אם יש לנו דעות שונות לגבי איך צריך לנהוג ביחס לשחרור החטופים, אנחנו כולנו לב אחד מהבחינה הזאת שחייבים להביא לשחרור שלהם כמה שיותר מהר
שמעון פרס:
 ואני אומר, אם הממשלה הזאת החליטה שלנהוג באמצעי של כוח צבאי זאת הדרך להביא את החטופים וזאת הדרך להביא לעסקה מתאימה ונכונה, אז תעשו את זה כמו שצריך, ולא רגל פה ורגל שם
שמעון פרס:
 אם אנחנו אומרים שצריך ללחוץ צבאית על החמאס, אז שהעצימות של הלחימה תהיה מקסימלית, ולא שיפסיקו באמצע את הלחימה ויעבירו אותה לעצימות נמוכה, השתבללות וכל מיני מילים שאנחנו מכירים ממלחמת לבנון השייה
שמעון פרס:
 אם אנחנו מדברים על מצב שעצימות חזקה של מלחמה יכולה להביא לעסקה הכי טובה, אז בבקשה, תיכנסו לציר פילדלפי ואל תכניסו אמצעים הומניטריים שלא צריכים להכניס, שמגיעים ישירות לחמאס